CELEX: 32015R1608
Language: bg
Date: 2015-09-24 00:00:00
Title: Регламент (ЕС) 2015/1608 на Комисията от 24 септември 2015 година за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от капринова киселина, парафиново масло (CAS 64742-46-7), парафиново масло (CAS 72623-86-0), парафиново масло (CAS 8042-47-5), парафиново масло (CAS 97862-82-3), калциев полисулфид и уреа в определени продукти или върху тях (Текст от значение за ЕИП)

25.9.2015   
            
            
               BG
            
            
               Официален вестник на Европейския съюз
            
            
               L 249/14
            
         РЕГЛАМЕНТ (ЕС) 2015/1608 НА КОМИСИЯТА
   от 24 септември 2015 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от капринова киселина, парафиново масло (CAS 64742-46-7), парафиново масло (CAS 72623-86-0), парафиново масло (CAS 8042-47-5), парафиново масло (CAS 97862-82-3), калциев полисулфид и уреа в определени продукти или върху тях
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               За капринова киселина, парафиново масло (CAS 64742-46-7), парафиново масло (CAS 72623-86-0), парафиново масло (CAS 8042-47-5), парафиново масло (CAS 97862-82-3), калциев полисулфид и уреа няма конкретно установени МДГОВ, нито пък веществата са включени в приложение IV към Регламент (ЕО) № 396/2005, поради което се прилага стойността по подразбиране от 0,01 mg/kg, предвидена в член 18, параграф 1, буква б) от посочения регламент.
            
         
               (2)
            
            
               Каприновата киселина е одобрена съгласно Директива 2008/127/ЕО на Комисията (2). Не са установени относими онечиствания за посоченото вещество. Освен това експозицията на капринова киселина от естествени източници е много по-висока от тази, свързана с употребата на посоченото вещество като продукт за растителна защита. С оглед на това се счита за целесъобразно това вещество да бъде включено в приложение IV към Регламент (ЕО) № 396/2005.
            
         
               (3)
            
            
               По отношение на парафиново масло (CAS 64742-46-7), парафиново масло (CAS 72623-86-0), парафиново масло (CAS 8042-47-5) и парафиново масло (CAS 97862-82-3) (3)
                   (4) Органът заключи, че ако може да се докаже, че парафиновите масла са с висока чистота, няма да се счита, че същите представляват токсикологичен проблем, и не биха се изисквали допустима дневна доза (ДДД), допустимо ниво на експозиция на оператора (ДНЕО) и остра референтна доза (ОРД). На 20 ноември 2012 г. Постоянният комитет по хранителната верига и здравето на животните взе под внимание изменената версия на докладите за преразглеждане, в която се посочва, че техническите спецификации са съобразени с фармакопейна чистота (висока чистота). С оглед на това се счита за целесъобразно тези вещества да бъдат включени в приложение IV към Регламент (ЕО) № 396/2005.
            
         
               (4)
            
            
               По отношение на калциевия полисулфид (5) Органът не беше в състояние да стигне до заключение относно оценката на риска във връзка с приема с храна за потребителите, тъй като част от информацията относно евентуалното наличие на остатъчни вещества от полисулфид не беше на разположение. Независимо от това, серните и калциевите остатъчни вещества от използването на калциев полисулфид се срещат навсякъде в околната среда. С оглед на това се счита за целесъобразно това вещество да бъде временно включено в приложение IV към Регламент (ЕО) № 396/2005 до представянето от Органа на мотивираното становище в съответствие с член 12, параграф 1.
            
         
               (5)
            
            
               По отношение на уреата (6) Органът счита, че извършването на количествена оценка на риска във връзка с приема с храна за потребителите не е било необходимо поради конкретните методи за прилагане на това вещество. Уреата (карбамидът) е одобрена като добавка в храните в съответствие с Регламент (ЕС) № 1129/2011 на Европейския парламент и на Съвета (7). Освен това експозицията на посоченото вещество от естествени източници е много по-висока от тази, свързана с употребата на уреата като продукт за растителна защита. С оглед на това се счита за целесъобразно това вещество да бъде включено в приложение IV към Регламент (ЕО) № 396/2005.
            
         
               (6)
            
            
               Въз основа на заключението на Органа и като се вземат предвид факторите, които са от значение за разглеждания въпрос, се счита, че необходимите изменения на МДГОВ отговарят на съответните изисквания на член 5, параграф 1 от Регламент (ЕО) № 396/2005.
            
         
               (7)
            
            
               Може да е необходимо веществата, изброени в приложение IV към Регламент (ЕО) № 396/2005, да трябва да бъдат в съответствие и с изискванията, предвидени в законодателството на Съюза в областта на храните и/или фуражите. С оглед на това е целесъобразно да се измени текстът на бележка под линия 2 в посоченото приложение, за да обхване препратка към друго специално законодателство на Съюза в областта на храните и/или фуражите. Такова законодателство може да започне да се прилага по отношение на дадено вещество след включването му в приложение IV към Регламент (ЕО) № 396/2005. С оглед на това е целесъобразно да се предвиди, че посочената бележка под линия е приложима по отношение на всички вещества, включени в приложение IV.
            
         
               (8)
            
            
               Поради това Регламент (ЕО) № 396/2005 следва да бъде съответно изменен.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 396/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 септември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
   
      (3)  Заключение от партньорската проверка на оценката на риска от пестициди за активното вещество парафинови масла (CAS 64742-46-7, 72623-86-0 и 97862-82-3). Научен доклад на ЕОБХ (2008 г.) 216, стр. 1—59.
   
      (4)  Заключение от партньорската проверка на оценката на риска от пестициди за активното вещество парафиново масло (CAS 8042-47-5, дължини на веригите C18-C30, не е наличен надежден диапазон от температури на кипене). Научен доклад на ЕОБХ (2008 г.) 219, стр. 1—61.
   
      (5)  Европейски орган за безопасност на храните; заключение относно партньорската проверка на оценката на риска от пестициди за активното вещество калциев полисулфид. EFSA Journal 2010 (Бюлетин на ЕОБХ 2010 г.); 8(11):1890. [45 стр.]. doi:10.2903/j.efsa.2010.1890.
   
      (6)  Европейски орган за безопасност на храните; заключение относно партньорската проверка на оценката на риска от пестициди за активното вещество уреа. EFSA Journal 2012 (Бюлетин на ЕОБХ 2012 г.); 10(1):2523. [35 стр.] doi:10.2903/j.efsa.2012.2523.
   
      (7)  Регламент (ЕС) № 1129/2011 на Комисията от 11 ноември 2011 г. за изменение на приложение II към Регламент (ЕО) № 1333/2008 на Европейския парламент и на Съвета посредством създаване на списък на Съюза на добавките в храните (ОВ L 295, 12.11.2011 г., стр. 1).
   
      ПРИЛОЖЕНИЕ
      Приложение IV към Регламент (ЕО) № 396/2005 се изменя, както следва:
      
                  1)
               
               
                  вписванията „капринова киселина“, „парафиново масло (CAS 64742-46-7)“, „парафиново масло (CAS 72623-86-0)“, „парафиново масло (CAS 8042-47-5)“, „парафиново масло (CAS 97862-82-3)“, „калциев полисулфид (1)“ и „уреа“ се вмъкват по азбучен ред.
               
            
                  2)
               
               
                  текстът в бележка под линия 2 се заменя със следния текст:
                  
                              „(2)
                           
                           
                              Вещества, включени в приложение IV, без да се засяга друго специално законодателство в областта на храните и/или фуражите, например относно добавките в храните, фуражните добавки, хранителните добавки, овкусителите и др.“
                           
                        
            
                  3)
               
               
                  позоваванията на бележка под линия 2 след вписванията се заличават.
               
            
                  4)
               
               
                  добавя се позоваване на бележка под линия 2 след заглавието.